પોતાના શૂટીંગના શોખ અંગે વાત કરતાં ડો શ્વેતલએ જણાવ્યું કે દર વેકેશનમાં બાળકોને અલગ-અલગ એક્ટિવિટી કરવતાં એક વેકેશનમાં તેમણે બાળકોને રાયફલ શૂટીંગના બેઝીક કોર્સમાં એડમિશન અપાવ્યું, તેમની સાથોસાથ તેમણે પણ એ કોર્સ કર્યો અને એ કોર્સ દરમિયાન જ તેમને શૂટીંગની રમતમાં રસ પડ્યો. આ બેઝીક કોર્સ પછી તેમણે આ રમતમાં આગળ વધવાનો નિર્ણય કર્યો. આ એક એવી રમત છે જેમાં તમારી મેન્ટલ ફિટનેસની સાથે શારીરિક ફિટનેસ પણ એટલી જ જરૂરી છે. આ રમતમાં ઝીરો બોડી મુવમેન્ટ કેળવવા માટે તેમણે બોડી બેલેન્સિંગ કરી અને ત્યારબાદ એર પિસ્ટલ સાથે શૂટીંગ રેન્જમાં પ્રેક્ટિસ કરવાની શરૂઆત કરી ત્યારબાદ તેઓએ અનેક ડિસ્ટ્રીક્ટ અને ગુજરાત સ્ટેટ લેવલની કોમ્પિટીશનમાં ભાગ પણ લીધો અને મેડલ્સ પણ જીત્યા. આ ઉપરાંત પણ તેઓએ પ્રિ-નેશનલ લેવલની કોમ્પિટીશનમાં પણ ભાગ લીધો છે.